**ANUNȚ**

Comuna Putna, județul Suceava invită persoanele fizice și juridice fără scop patrimonial, respectiv asociațiile și fundațiile constituite conform legii care îndeplinesc condițiile prevăzute de Legea 350/2005, să depună oferta în scopul atribuirii contractelor de finanțare nerambursabilă pentru domeniul culte.

1. Procedura aplicată pentru atribuirea contractelor de finanțare nerambursabilă a proiectelor din domeniile culte, pentru anul 2025 este prevăzută de art. 6 din Legea Nr. 350/2005 privind regimul finanțărilor nerambursabile din fonduri publice alocate pentru activități nonprofit.

2. Sursa de finanțare a contractului și valoarea: bugetul local al comunei Putna, în cuantum de 23.000 lei.

3. Durata finanțării: anul 2025.

4. O singura sesiune: data limită pentru depunere a solicitărilor pentru acordarea finanțării nerambursabile pentru proiecte este de 06.10.2025, ora 16:00.

Autoritatea reduce termenul de depunere a solicitărilor pentru acordarea finanțării nerambursabile pentru proiecte de la 30 de zile la 15 zile, conform prevederilor art. 20 alin (2) din Legea nr. 350/2005, cu modificările și completările ulterioare. Accelerarea procedurii de selecție se datorează necesității de demarare cât mai urgentă a proiectelor depuse, pentru a facilita accesul solicitanților la fondurile alocate pentru finanțările nerambursabile și finalizarea acestora până la sfârșitul anului 2025. Angajarea, lichidarea, ordonanțarea și plata cheltuielilor nerambursabile din fonduri publice pentru activități nonprofit trebuie să se încadreze în exercițiul bugetar.

5. Adresa la care trebuie depuse propunerile de proiect: Registratura autorității finanțatoare, Comuna Putna, str. Ștefan cel Mare, nr. 64, județul Suceava.

6. Documentația de solicitare a finanțării nerambursabile se obține de la registratura Comunei Putna sau de pe site-ul instituției: <https://primariaputna.ro/> .

7. Selecția și evaluarea proiectelor în vederea obținerii finanțării nerambursabile se vor face de către comisia de evaluare în data de 07.10.2025 - 09.10.2025.